A legtöbb gyerek
A rendőr megállítja a szabálytalanul előző Ladát és a vezetőjét 500 Ft-ra bírságolja. - Biztos úr ! Mondja, ha tudok olyan találós kérdést feltenni Önnek, amire nem tud válaszolni, akkor elengedi a bírságot? A rendőr igencsak kedveli a találós kérdéseket, így rááll az alkura. - Tudja-e, hogy mikor születik a legtöbb gyerek? - Nem én. - Hát a kilencedik hónapban. A rendőr továbbengedi, mert így szólt a megállapodás. A legközelebbi szabálysértőt, aki fennakad a hálóján már ő kérdi: - Uram! Ön szabálytalanul közlekedett, ezért megbírságolom, de ha egy találós kérdésre megfelel, akkor továbbengedem. Melyik hónapban születik a legtöbb gyerek? - Sajnos nem tudom - válaszolja bánatosan az autós. Mire sugárzó arccal a rendör: - Ilyet nem tudni! Hát szeptemberben! 